Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 6. számú melléklet a 89/2005. (V. 5.) Korm. rendelethez
Paragraph Index: 2114

k) az eljáráshoz kapcsolódóan a Hatóság által kiadott engedély(ek), a kérelem megalapozásához felhasznált, az Engedélyes által korábban benyújtott dokumentáció megnevezését és azonosítóit. 2.1.4.6. Üzemeltetési engedély 2.094. A üzemeltetési engedély az abban meghatározott feltételek teljesülése esetén a rendszerelem funkció, illetve üzembe helyezési próbáira kidolgozott programok elvégzésére és azok sikeres végrehajtása után a rendszerelem üzemeltetésére jogosít fel. 2.095. Összetett funkciópróba, üzembe helyezési program esetén vagy ha azok eredményének hatósági felülvizsgálata szükséges, akkor a Hatóság meghatározott idõre szóló üzemeltetési engedélyt ad. Az üzemeltetési engedély megújítása az eredmények benyújtását és Hatóság általi elfogadását követõen történik. 2.096. A Hatóság a rendszerelem és az engedély szerinti tevékenység sajátosságait figyelembe véve eseti mérlegeléssel szabja meg az engedély érvényességét, de az nem lehet hosszabb a rendszerelem tervezésénél figyelembe vett idõtartamnál. 2.097. A biztonsági osztályba sorolt, illetve a radioaktív anyagokat tartalmazó vagy azzal szennyezett nyomástartó edények, csõvezetékek és nyomáshatárolók esetében az üzemeltetési engedély kiadásának és érvényben maradásának feltétele a Hatóság által elfogadott szervezet által elvégzett, érvényes és sikeres biztonságtechnikai vizsgálatok dokumentált megléte. 2.098. Az engedélykérelemben be kell mutatni, hogy

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes